alexandrainst/scandi-wiki huggingface dataset:
Koroljov (by)

Koroljov (russisk: Королёв) er en by i Moskva oblast i Russland. Den ligger rundt 20 km nordøst for Moskva. Innbyggertall: 142 568 (folketelling 2002).

Byen er kjent som den russiske romfartens vogge. Byen ble grunnlagt i 1938 under navnet Kaliningrad, som det ledende sovjetiske senter for produksjon av antitank- og luftforsvarsartilleri. Etter andre verdenskrig ble imidlertid artillerifabrikken ombygd for produksjon av raketter og romfartøyer, under ledelse av den russiske vitenskapsmannen og akademikeren  Sergej Pavlovitsj Koroljov. Fabrikken ble senere kjent som RKK Energija. I juli 1996 ble bynavnet endret til Koroljov, for å unngå forveksling med den mer kjente byen Kaliningrad. 

Rakett- og romfartskomplekset «RKK Energija» er den største arbeidsgiveren i byen, i tillegg finnes det en rekke andre industrier i Koroljov. Det russiske kontrollsenteret for romferder (russisk: Центр Управления Полётами (ЦУП) – Tsentr Upravlenija Poljotami (TsUP)) ligger også i Koroljov. Dette tilsvarer NASAs Mission Control Center i Houston, Texas.

Historie
På 1100-tallet lå en slavisk bosetning på stedet til dagens Koroljov. Bosetningen lå ved et sted hvor flere handelsveier mellom fyrstedømmene Moskva og Vladimir-Suzdal møttes. Etter mongolenes invasjon av Russland gikk regionen tilbake. På 1700-tallet ble en av Russlands første tekstilfabrikker etablert her.

På slutten av 1800-tallet og frem til revolusjonen i 1917 lå det mange datsjaer for velstående moskovitter i Koroljov. Mange berømte personer, som Konstantin Stanislavskij, Anton Tsjekhov, Valerij Brjusov, Boris Pasternak, Anna Akhmatova, Isaak Levitan, Pavel Tretjakov, Marina Tsvetajeva og Vladimir Lenin bodde her.

Kultur og underholdning
Byen har 6 store kulturelle sentre, 4 museer, kunstskoler, sentre for barn og teknisk kreativitet, teatergrupper, et musikal-teater, barneteater-skole og en skole for kinematografi og TV.

Idrett og friluftsliv
Byen har 3 stadioner som ligger i gåavstand fra sentrum, blant annet stadion til FK «Vympel». Det er også 3 svømmehaller, og i stadionet «Metallist» drives leksjoner for isklatring om vinteren.

Medier
«TV Koroljov24» og «RTV-Podmoskovje» har sine hovedkvarter i Koroljov. «TV Koroljov24» er spesielt kjent, og denne bykanalen har nesten blitt synonymt med lokalfjernsyn. Koroljov har også flere lokalaviser. «Kaliningradskaja Pravda» har en historie som strekker seg tilbake til 1931. Av de smalere Koroljov-avisene er «Nedelja v Podlipkah» og «På Jaroslavke».

Eksterne lenker 
 
 Uoffisielt nettsted for Koroljov (russisk)

Byer i Moskva oblast
Bosetninger etablert i 1938
1938 i Russland
Nøtt

En nøtt er en frukt hvor fruktveggen (perikarpen) blir hard og vedaktig og ikke åpner seg for å spre frøet, eller frøene, den inneholder. Mange frø som ikke er nøtter i botanisk forstand omtales likevel som nøtter.

Botanisk definisjon
En nøtt innen botanikken er en tørr frukt som vanligvis inneholder ett frø, men av og til to. Fruktveggen eller deler av den blir hard og vedaktig under modning. Nøtten skiller seg fra kapsler ved at den ikke åpnes seg for at frøet, eller frøene, skal spres. 

De fleste nøtter utvikles fra undersittende fruktemner. Nøttefrukter finnes hos mange ulike slekter og familier og alle er ikke like store som f.eks. kastanje eller hasselnøtt, også bjørk og løvetann har nøtter.

Bruksområder 
Mange frukter som ikke er nøtter i botanisk forstand kalles likevel «nøtt» eller tilsvarende på andre språk. Ofte brukes navnet om frø av fruktkapsler, eller av steinfrukter.

Siden nøtter og frø ofte har et høyt innhold av oljer, blir de høyt verdsatt i mat og ærnæring. Et høyt antall nøtter og frø er spiselige for mennesker og brukes innen matlaging, enten rå som en spire, men også tørket, eller ristet, som snacks. Olje som utvinnes ved pressing kan brukes i matlaging og kosmetikk. 

Eksempler på frø av fruktkapsler og steinfrukt omtales som nøtter:
 Mandel er det spiselige frøet av en steinfrukt. Det læraktige fruktvevet blir fjernet ved innhøsting.
 Paranøtter er frø fra en fruktkapsel.
 Cashewnøtter er frø fra cashewfrukt.
 Kokosnøtter en tørr, fiberaktig steinfrukt.
 Peanøtter en belgfrukt og et frø.
 Pistasjnøtter er frøet av en steinfrukt med et tynt skall.
 Macadamianøtter
 Chilenske hasselnøtter (Gevuina)

Omsetning av nøtter i Norge 
Kjente bedrifter som pakker og omsetter nøtter i Norge:
 Brynild Gruppen (Den Lille Nøttefabrikken)
 Orkla (Polly)
 Sørlandschips 
 Maarud

Referanser

Eksterne lenker 
 [https://www.frukt.no/ravarer/notter/ Side om nøtter hos Opplysningskontoret for frukt og grønt 
 

 
Plantemorfologi
1000 artikler enhver Wikipedia bør ha
Pathfinder (romferge)

Pathfinder (fartøybetegnelse: OV-098) er en fullskala modell av en romferge, der både mål og vekt tilsvarer romferjer som brukes til oppskyting. Modellen ble benyttet av NASA for å lære seg hvordan man best kunne håndtere ferjene mens de var på bakken.

Etter at romfergene var ferdig utviklet, solgte NASA Pathfinder til en japansk organisasjon, som stilte ut ferjen i Tokyo. Fergen ble senere solgt tilbake til USA og kan nå sees på U.S. Space & Rocket Center i Huntsville i Alabama.

Eksterne lenker 
 
 NASA – Pathfinder

Romferger
Apes&Babes

Apes&Babes er et  a cappella-band fra Trondheim. Gruppa ble dannet 15. mai 1999.

Medlemmer 

Ingunn Sollie, sopran
Sigrun Hassel Pedersen,  sopran
Ingrid Storlimo, alt
Elin Valvatne, alt
Martin Halsvik Lillealtern, tenor
Øyvind Dalen Sørbøl, baryton
Vidar Johansen, bass
Tor Martin Antonsen, baryton og vokalperkusjon

Tidligere medlemmer 
 Øyvind Ryen, bass
 Bodil Lunde Rørtveit, Mezzosopran
 Jørgen Hals Todalshaug, tenor

Diskografi 
 3rd Surprise EP (2000)
 Rå (2004)
 Planet of Apes&Babes (2009)

Eksterne lenker 
 
 

Norske musikkgrupper
Musikk i Trondheim
Band etablert i 1999
Kognisjon

Kognisjon  (fra latin: Cognitio erkjennelse) viser innen moderne psykologi og nevrologi til temaer som oppfatning og tenkning, oppmerksomhet, persepsjon og hukommelse, problemløsning, avgjørelser ("decision making"), resonnering, språk og kommunikasjon. I filosofien utgjør kognisjon et skille fra det emosjonelle, som oppfattes som et hinder for klar tenkning. 

Kognitiv psykologi, sammen med andre informasjonsvitenskaper, inngår i et forskningsfelt kalt kognisjonsvitenskap («cognitive science»). Dagens kognitive psykologi er sterkt knyttet til nevrovitenskap, noe som har resultert i fagfeltet kognitiv nevrovitenskap.

Kognitive skader og undersøkelser
Mange sykdommer og skader medfører reduserte kognitive funksjoner. Disse omfatter flere demenstilstander, løsemiddelskader, hjernerystelse, hjerneblødning, hjerneslag, stoffskiftesykdommer, delirium og så videre. 

Kartlegging av slike tilstander hos mennesker omfatter blant annet nevropsykologisk undersøkelse som er en standardundersøkelse over flere timer av alle de kognitive prosessene nevnt ovenfor. Demensundersøkelser omfatter enklere funksjonstester som MMS (Mini Mental Status), klokketest, OBS-demens og andre tester. Andre undersøkelser av hjernen er standard nevrologisk undersøkelse (praktisk legeundersøkelse av nervesystemet), diverse analyser av blodprøver, cerebral CT (databasert snittbilde av hjernen dannet av en røntgenstrålescanning), cerebral MR (databasert snittbilde dannet av magnetisk resonansregistrering) og SPECT (Single photon emission computed tomography).

Referanser

Se også
Kognisjonsvitenskap
Kognitiv psykologi
Deduksjon (filosofi)
Hukommelse
Induksjon
Intelligens
Kreativitet
Læring
Persepsjon
Problemløsning
Metakognisjon
Språk
Tankeforstyrrelse

Psykologi
Kybernetikk
Kognitiv vitenskap
Mentale prosesser
Marthe Valle

Marthe Valle (født 29. november 1982) er en norsk sanger og låtskriver, født og oppvokst i Harstad, bosatt i Bergen.

24. oktober 2005 kom hennes første album, It's A Bag Of Candy som hun vant Spellemannprisen 2005 i kategorien beste nykommer for. I tillegg var hun også nominert i klassen beste kvinnelige artist samme år. I 2010 kom hun til finalen i norske X Factor, men ble stemt hjem i sjette finalerunde med en syvendeplass. Hun deltok i Melodi Grand Prix 2012 med låten «Si». Hun ble nominert til Spellemannprisen 2021 i klassen viser og visepop for albumet Tilbakestilling fra 2021.

Hun er utdannet sykepleier. Hun var sammen med basketballspilleren Marco Elsafadi og sammen har de en datter.

Diskografi 
 It's a Bag of Candy (2005)
 Forever Candid (2008)
 Fant fram (2014)
 Alt som ikkje kan sies (2017)
 RO/URO (2018)
 Tilbakestilling (2021)
Singler/EP-er
 Better Off Without It (2004)
 Four Steps Closer (2004)
 Dandy (2005)
 My Dark Horse (2005)
 Quall (2006), med Josephine
 Jag har drömt (2006), med Åge Aleksandersen
 Box of Sorrows (2008)
 Si (2012)
 Ikkje aleina (2014)
 Mamma (2014)
 Er det du som kommer hjem (2015), med Trygve Skaug
 Tenk om (2016)
 Modig (2016)
 Fader vår (2016)
 Kampen om tida (2017)
 Alarm (2018)

Deltar på 
 By:Larm: By:Larm Live Stavanger 2005 (2004)
 McMusic: McMusic 35 (2005)
 Norske Records: Nord-norske artister 1 (2005)
 Malin Reitan: Malin på månen (2006)
 Josephine: White Uniform Contrast (2006)
 Shaun Bartlett: Sometimes Divided (2006)
 Åge Aleksandersen: Snöharpan (2006)
 Chronicles: Chronicles (2007)
 Texum: Different Strokes for Different Folks (2007)
 The Rooph: The Rats of October Philharmonics (2007)
 Norsk Rekord: Keep the Dream Alive (2008)
 Klaus Sonstad: Indianer Cowboy (2008)
 Åge Aleksandersen: Åge-boks 2 (2009)
 Artistforbundet: Out of Norway – Selected Songs From Norwegian Artists 2009 (2009)
 X Factor (Norge) 2010: X Factor 2010 (2010)
 Big Box: Athletic Sound 25 – Live fra Halden (2010)
 Gatemagasinet Virkelig: Plata tell gata (2011)
 Gränslandet: Vägen (2011)
 Melodi Grand Prix 2012: Melodi Grand Prix 2012 (2012)
 Chand Torsvik: Heilt sjæf (2013)
 Tore Johansen: Mitt liv som Tore Johansen (2013)
 Senjahopen: Tida og veien (2014)
 Kirkens Bymisjon: Gled en som gruer seg til jul (2014)
 Per-Kai Prytz: Samle på gode minna (2015)
 Øra Fonogram: Midt i livet (2015)
 Trygve Skaug: Seine natt desember (2015)
 Trygve Skaug: Sanger du skal få når jeg dør (2017)

Referanser

Eksterne lenker 
 

Norske sangere
Norske låtskrivere
Deltakere i Melodi Grand Prix
Vinnere av Spellemannprisen
Personer fra Harstad kommune
Kanslerbygningen i Berlin

Kanslerbygningen i Berlin (tysk: Kanzleramt eller Bundeskanzleramt) er bygningen til forvaltningsorganet Forbundskanslerens kontor. Bygningen befinner seg i Tiergarten i bydelen Mitte. Den er en del av Band des Bundes, en rekke av bygninger for politiske formål, beliggende mellom Spree og Riksdagsbygningen. 

Kanslerbygningen er tegnet av arkitektene Axel Schultes og Charlotte Frank etter initiativ fra Helmut Kohl og ble tatt i bruk i 2001. Bygningen har areal på 12 000 m² og er dermed ett av verdens største kontorer for en regjeringssjef. Ved siden av kansleren og den øvrige politiske ledelse arbeider det omkring 500 mennesker ved kontoret.

Den tidligere kanslerbygningen ligger Bonn og brukes i dag av Bundesministerium für wirtschaftliche Zusammenarbeit und Entwicklung.

Eksterne lenker 
 
 Kanslerens hjemmeside

Byggverk i Berlin
Mitte
Den svarte hånd

Svart hånd (serbisk: Црна рука / Crna Ruka), offisielt het de Union eller Død (serbisk: Уједињење или смрт / Ujedinjenje ili smrt) var en militær nasjonalistisk bevegelse etablert offisielt i 1911 i Serbia som hadde som politisk mål at de serbiske områdene av Bosnia skulle bli en del av Serbia.

Gruppen ble ledet av Dragutin Dimitrijević. Medlemmer av gruppen stod bak attentatet på daværende kongen av Serbia, Aleksandar Obrenović i 1903. Gruppen gav også våpen og trening til Unge Bosnia, samt at de planla attentatet mot Franz Ferdinand. Under rettssaken i Wien nektet alle de involverte for at Svart Hånd hadde hjulpet dem.

Serbias statsminister Nikola Pašić bestemte seg for å bryte opp gruppen på slutten av 1916 og fikk medlemmene arrestert. En rettssak ble holdt i mai 1917 hvor en av tiltalene var et planlagt attentat mot prinsregent Aleksandar I. Dragutin Dimitrijević og tre andre ble funnet skyldig, dømt til døden og henrettet 26. juni 1917.

Se også 

 Skuddene i Sarajevo
 Gavrilo Princip

Referanser 

Serbias historie
Balkanfronten (første verdenskrig)
Etableringer i 1911
Opphør i 1916
Serbia
Serbia
Opptakten til første verdenskrig
Opus (band)

For andre betydninger av ordet, se Opus (andre betydninger)

Opus er en østerriksk pop-rock-gruppe som ble dannet i 1973. I 1984 slo de igjennom med låten Live is Life. I Norge lå den på Topp-20 i 14 uker i 1985, med 2.-plass som beste plassering. Opus er fortsatt aktiv, men har ikke hatt samme suksess etter Live is Life, og de regnes som en «one hit wonder».

 Medlemmer 
 Herwig Rüdisser (sang)
 Ewald Pfleger (gitar)
 Kurt-Rene Plisnier (keyboard)
 Günter Grasmuck (trommer)

 Diskografi 
 1980 – Daydreams 1981 – Eleven 1982 – Opusition 1984 – Up And Down 1984 – Live Is Life (live) 1985 – Solo 1987 – Opus 1990 – Magical Touch 1992 – Walkin' On Air 1993 – Jubileé (live) 1996 – Love, God & Radio 2003 – Flyin' Higher – Greatest Hits (Best-Of) 2004 – The Beat Goes On''

Referanser

Eksterne lenker 
 
 

Østerrikske rockegrupper
Band etablert i 1973
Popgrupper
FC Dallas

FC Dallas er et fotballag fra Dallas i Texas som spiller i Major League Soccer (MLS). De het Dallas Burn fra 1996 til 2004. Fra august 2005 spiller de på en egen fotballarena,  Toyota Stadium, i utkanten av Frisco. Fram til det spilte de på Cotton Bowl.

Spillerstall

Utlånte spillere

Publikumsgjennomsnitt 
 1996: 16 011
 1997: 9 678
 1998: 10 948
 1999: 12 211
 2000: 13 102
 2001: 12 574
 2002: 13 112
 2003: 7 906
 2004: 9 088
 2005: 10 848
 Tilsammen: 11,535

Eksterne lenker 
 

Fotballag i USA
Sport i Texas
Dallas
Fotballag etablert i 1995
Jernbaneentusiast

Jernbaneentuisast (eller togentusiast) er en person med spesiell interesse for jernbane og tog. Entusiastene driver blant annet med  «togtitting» (engelsk: trainspotting) som går ut på å se på tog, og ofte skrive ned litranummeret på lokomotiver og motorvognsett. Et mål i seg selv kan være å «samle» alle litranumrene som finnes på et tognett. I Norge er ikke trainspotting og nummersamling praktisert i stor grad, men mange foretrekker å ta bilde av tog som passerer. 

Togtitting kan være til hjelp for jernbaneselskap. For eksempel kan branner i godstog lett oppdages av en årvåken person ved sporet, mens togpersonalet kan bruke for lang tid på å oppdage situasjonen. Likevel blir togtittere mange steder sett på som en trussel mot jernbanen. I USA konfronteres trainspottere stadig med myndighetene fordi de oppfattes som en terrortrussel. Lokomotivførere er generelt engstelige for personer ved linja, i frykt for at de kan hoppe foran toget. I noen land oppfordres derfor trainspottere til å bære vernetøy, mens holdningen i Norge er stikk motsatt. Kun personell med sikkerhetskurs bør bære vernetøy nær spor.

Kilder 
 Oxford Dictionaries: Trainspotter Besøkt 13. mars 2018

Hobbyer
Europaligaen i fotball for menn

Europaligaen i fotball for menn (offisielt UEFA Europa League) er en årlig fotballturnering for europeiske fotballag som arrangeres av UEFA. Turneringen startet i 1971 som UEFA-cupen, da den erstattet den tidligere Messebycupen (fra 1955) og var i sin helhet et rent cupmesterskap.

I 1999 ble Cupvinnercupen sammenslått med UEFA-cupen, og etter 2004/05-sesongen ble det lagt til gruppespill etter innledende kvalifiseringsspill. Etter at også Intertotocupen ble en del av UEFA-cupen i 2009, ble gruppespilldelen utvidet samtidig som kriteriene for kvalifisering ble endret, noe som i dag utgjør dagens turneringsformat. Vinneren av Europaligaen møter vinneren av Mesterligaen i den årlige finalen Supercupen.

Historie

Messebycupen 
Cupen ble først introdusert i 1955, da under navnet Messebycupen. Messebycupen var ikke en turnering for klubber, men for byer. Byer med flere lag ble representert av et sammensatt lag bestående av de beste spillerne fra lagene i byen. Den første Messebycupen ble arrangert over flere år, og gikk fra 1955 til 1958 og ble vunnet av . Fra midten av tiåret ble denne regelen endret, slik at det ble en turnering for klubblag.

UEFA-cupen 
I 1971 tok UEFA over arrangørrollen av Messebycupen, og gav den navnet UEFA-cupen. Opprinnelig kvalifiserte man seg til UEFA-cupen ved å komme på andreplass i den nasjonale ligaen. De største ligaene hadde imidlertid flere plasser, slik at også tredje- og fjerdeplassen kunne delta. Turneringen foregikk tradisjonelt i rent cupformat, der lagene trakk en motstander i hver runde og møtte dette laget to ganger – både hjemme og borte. I 1998 ble for første gang finalen spilt over én kamp istedenfor to. De innledende rundene gikk fortsatt over to kamper.

I 1999 ble UEFA-cupen slått sammen med Cupvinnercupen, med den følge at nasjonale cupvinnere også fikk muligheten til å delta. Etter dagens regler, kan man også kvalifisere seg ved å tape tredje kvalifiseringsrunde i Mesterligaen eller ved å komme på tredjeplass i de innledende gruppene i samme turnering.

Europaligaen 
Før 2004/05-sesongen ble det vedtatt at turneringen skulle endres slik at det ble et innledende gruppespill før man kom videre til sluttspillet. UEFA-cupen skiftet navn til Europaligaen fra og med Europaligaen 2009/2010.

Vinnere

Norske spillere i finalen 
Følgende nordmenn har spilt i finalen. Spillere som har sittet på innbytterbenken gjennom hele kampen er ikke tatt med.

Noter: Spillere i kursiv kom inn som innbytter.

Norske lag i turneringen

Eksterne lenker
AS Monaco FC

Association Sportive de Monaco Football Club er en fotballklubb fra Monaco som spiller i den franske toppdivisjonen Ligue 1. Klubben ble stiftet i 1919, og ble profesjonell i 1948. Til tross for å komme fra Monaco, som er et land utenfor Frankrike, er den en av Frankrikes mest suksessfulle klubber, med åtte ligatitler og fem cuptitler.

Klubben kom noe overraskende til finalen i UEFA Champions League i 2004, men måtte der se seg slått 3-0 av FC Porto.

Meritter

Nasjonalt 
 Ligue 1
 Mester: 1961, 1963, 1978, 1982, 1988, 1997, 2000, 2017
 Den franske cupen
 Mester: 1960, 1963, 1980, 1985, 1991 
 Andreplass: 1974, 1984, 1989, 2010
 Den franske ligacupen
 Mester: 2003
 Andreplass: 2001, 2017, 2018
 Trophée Des Champions
 Mester: 1961, 1985, 1997, 2000
 Andreplass: 1960, 2017, 2018

Internasjonalt 
 Mesterligaen
 Andreplass:  2004
 Cupvinnercupen
 Andreplass: 1992

Spillerstall 
Oppdatert 21. oktober 2022.

Utlånte spillere

Kjente spillere med en fortid i klubben

Nordmenn i AS Monaco 
  John Arne Riise (1995–2001)
  Hassan El Fakiri (2000 & 2002–2005)
  Vegard Landaas (2009–2010)
  Thorstein Helstad (2011–2012)

Referanser

Eksterne lenker 
 

Monaco
Fotballag i Monaco
Monaco
1919 i Frankrike
1910-årene i Monaco
Reality-TV

Reality-TV (på engelsk ofte kalt reality drama) er en programsjanger for fjernsyn som viser personer som opptrer som seg selv, ikke skuespillere i roller, og som handler i «virkelige» situasjoner, enten de utfører dagligdagse gjøremål i sitt vanlige liv eller utfører arrangerte oppgaver i et konstruert miljø. Reality-TV låner formgrep fra dokumentarfilm, fra fiksjonsfilm eller dramatikk med et skrevet manuskript og fra underholdningsprogram. Deltakerne skal ofte utføre en bestemt oppgave eller konkurrere med hverandre. Reality-TV er vanligvis formet som en serie med flere episoder som sendes fast hver dag eller uke.

Eksempler på populære realityserier er Big Brother, Farmen, Sjarmørskolen, Paradise Hotel, Kompani Lauritzen, 71° nord, Anno eller Heia Tufte. Den dramaturgiske motoren er vanligvis utstemming, og intriger fremprovoseres gjennom dette. Mange norske realityserier følger en streng programoppskrift kjøpt fra utenlandske suksesserier.

Konkurransedrevet reality er serier hvor den dramaturgiske drivkraften er konkurransene og resultatet av disse.

Undersjangre 
Dokusåpe eller doku-reality (satt sammen av dokumentar og såpeopera) følger allerede eksisterende miljøer, og skildrer livet her gjennom alminnelige mennesker, ofte i grupper som har noe til felles, for eksempel felles arbeidsplass eller fritidsaktivitet, og gjerne over lengre tid. Eksempler på norske og utenlandske dokusåper er Campingliv, Charterfeber, Yngrebølgen og Fete Typer eller The Osbournes.

Også mer tradisjonelle dokumentarserier som handler om vanlige mennesker, vil kunne defineres inn i denne sjangeren, som Raballder, Et lite stykke Thailand og Hyttedrømmen.

Infotainment-reality tar sikte på å formidle kunnskap gjennom miljøet deltakerne oppholder seg i. Anno er et eksempel på en slik realityserie.

Se også 
 Oversikt over norske Reality-TV-serier (Liste)

Sjangre
Fylkesvei 546

Fylkesvei 546 går mellom Rådal i Bergen og Bekkjarvik i Austevoll.

Den 17. november 2007 ble Austevollsbrua åpnet. Fergen mellom Hufthamar og Austevollshella ble dermed erstattet.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter

 Ferge fra Krokeide (40 min, 1 tur/time)

 til Hufthamar (artikkel om fergen)

Referanser

Eksterne lenker 
 Vegvesenets vegkart 
 
 Fergeinfo Krokeide-Hufthamar

Primære fylkesveier
 
Fylkesveier i Vestland
Fylkesveier i Bergen
Veier i Austevoll
Veier i Fitjar
Carlene Carter

Carlene Carter (født Rebecca Carlene Smith 26. september 1955 i Gallatin i Tennessee, oppvokst i Nashville, Tennessee) er en amerikansk countryartist og låtskriver.

Biografi
Hun er datter av June Carter (senere gift med Johnny Cash) og June Carters første ektemann, Carl Smith.

Carlene Carters første utgitte soloinnspilling var låten «Friendly Gates», et spor skrevet av Jack Wesley Routh og som havnet på hennes stefar, Johnny Cash, sitt album fra 1974, The Junkie and the Juicehead Minus Me, og er opprinnelig kreditert med navnet "Carlene Routh".

Carter skrev sangen «Easy From Now On» sammen med Guy Clark's kone, Susanna Clark, for Emmylou Harris, som kom ut på albumet Quarter Moon in a Ten Cent Town i 1978. I 1987 ble Carlene Carter i sangtrioen The Carter Sisters, som bestod av hennes mor, June Carter Cash, og morens søstre, Helen og Anita Carter. Sammen dannet de en ny versjon av "The Carter Family", og var i 1987 med i en episode av TV-serien Austin City Limits sammen med Johnny Cash.

Carter gjenopplivet sin solokarriere med albumet I Fell in Love i 1990. Album og tittelsangen toppet "US country albums" og singel-hitlistene Etter å ha bodd i Storbritannia og skilsmissen fra ektemannen, den engelske sangeren og låtskriveren Nick Lowe, returnerte Carter til USA, der hun i 1988 møtte musician Howie Epstein, bassist i bandet Tom Petty & the Heartbreakers. Epstein hjalp Carter tilbake på rett spor, og produserte albumet I Fell in Love samarbeidet som låtskriver med Carter, og med hjelp av Perry M. Lamek. I 1991, ble sangen «I Fell in Love» nominert for en Grammy for "Best Female Country Vocal Performance".

Diskografi 
Studioalbum
 1978: Carlene Carter
 1979: Two Sides to Every Woman
 1980: Musical Shapes
 1981: Blue Nun
 1983: C'est C Bon
 1990: I Fell in Love
 1993: Little Love Letters
 1995: Little Acts of Treason
 2008:  Stronger
 2014:  Carter Girl
 2017:  Sad Clowns & Hillbillies (John Mellencamp med Carlene Carter)

Singler (utvalg)
 1979: «Do It in a Heartbeat»
 1980: «Baby Ride Easy» (med Dave Edmunds)
 1980: «Ring of Fire»
 1981: «Oh How Happy» (med Paul Carrack)
 1990: «I Fell in Love»
 1990: «Come On Back»
 1991: «The Sweetest Thing»
 1991: «One Love»
 1993: «Every Little Thing»
 1993: «Unbreakable Heart»
 1994: «I Love You 'Cause I Want To»
 1994: «Something Already Gone»
 1994: «Rockin' Little Christmas»
 1995: «Love Like This»

Referanser

Eksterne lenker   
 
 
 
 

Keyboardister fra USA
Låtskrivere fra USA
Sangere fra USA
Personer fra Nashville
Personer fra Gallatin